open-index/open-wikipedia-markdown huggingface dataset:
எலினோர் பைர்ன்ஸ்

**எலினோர் பைர்ன்ஸ்** ( *Elinor Byrns* ) (1876 - மே 27, 1957) ஒரு அமெரிக்க வழக்கறிஞரும், அமைதிவாதியும், பெண்ணியவாதியும், பெண்கள் அமைதி சங்கம் மற்றும் பெண்கள் அமைதி ஒன்றியத்தின் இணை நிறுவனரும் ஆவார்.

## ஆரம்ப வாழ்க்கை மற்றும் கல்வி
எலினோர் பைர்ன்ஸ் 1876 இல் இண்டியானாவின் லாஃபாயெட்டில் பிறந்தார், இண்டியானாபோலிஸில் உள்ள பெண்கள் கிளாசிக்கல் பள்ளியில் பயின்றார்.   1900 இல் சிகாகோ பல்கலைக்கழகத்தில் பட்டம் பெற்ற பின்னர் நியூயார்க் பல்கலைக்கழகத்தில் வழக்கறிஞராக பட்டம் பெற்றார். 

## தொழில்
எலினோர் பைர்ன்ஸ் நியூயார்க் நகரத்தில் உள்ள ஒரு கார்ப்பரேட் சட்ட நிறுவனத்தில் இரண்டு ஆண்டுகள் பணிபுரிந்தார். அங்கு, சட்டம் எவ்வாறு நடைமுறைப்படுத்தப்பட்டது என்பதை அறிந்து ஏமாற்றத்துடன் வெளியேறினார்.  இவர் 1916 ஆம் ஆண்டு *தி நியூ ரிபப்ளிக்* இதழுக்கு "தி வுமன் லாயர்" என்ற தலைப்பில் எழுதிய கட்டுரையில், எலினோர் பைர்ன்ஸ் நிறுவனத்தில் பணிபுரிந்தபோது அவருக்குக் கிடைத்த அனுபவத்திலிருந்து "வழக்கறிஞர் தொழிலானது ஒரு ஆட்டமாக இருந்தால் நான் அப்பணியைச்  செய்ய விரும்பவில்லை" என்று குறிப்பிட்டார். 

## செயற்பாடு
பைர்ன்ஸ் 1910 ஆண்டில், நியூ யார்க் நகரத்தின் பெண்ணிய வட்டங்களில் "ஹெட்டரோடாக்சி" என்ற பெண்ணியக் குழு உறுப்பினராகச் செயல்பட்டார்,  மேலும்,  ஐந்தாவது அவென்யூவில் முதல் வாக்குரிமை அணிவகுப்பைத் திட்டமிட உதவினார்.  இவர் நியூ யார்க் மாநிலத்தின் கல்லூரி சம வாக்குரிமை சங்கத்துடன் தீவிரமாக இணைந்து,  செயற்பாட்டில் பங்குபெற ஆர்வமுள்ள இளம்பெண்களுக்குப் பயிற்சியளிக்கும்  "வாக்குரிமைக் கல்லூரிகளை" ஊக்குவித்தார். இவர் தேசிய அமெரிக்க பெண் வாக்குரிமை சங்கத்தின் தேசிய விளம்பர இயக்குநராக இருந்தார். முதலாம் உலகப் போரை அச் சங்கம் ஆதரித்தால் தன் பணியை 1917 இல் ராஜினாமா செய்தார். அதே சமயத்தில் அமைதி மற்றும் சுதந்திரத்திற்கான மகளிர் சர்வதேசச் சங்கத்திலிருந்தும் ராஜினாமா செய்தார்.  

முக்கியப் பெண்ணிய அமைப்புகளிலிருந்து பிரிந்தவர், 1919 இல் உருவாக்கப்பட்ட மகளிர் அமைதி சங்கத்தின்  தலைவராகவும், 1921 இல் மகளிர் அமைதி ஒன்றியத்தின் இணை நிறுவனராகவும் பணியாற்றி, அமைதிவாதத்தில் தனது கவனத்தைச் செலுத்தினார்.  1923 ஆம் ஆண்டில், இவரும் கரோலின் லெக்ஸோ பாப்காக் இருவரும் இணைந்து  போரை அறிவிக்க அல்லது நிதியளிக்க அமெரிக்க காங்கிரசுக்குள்ள அதிகாரத்தை அகற்றும் அரசியலமைப்பு திருத்த வரைவை உருவாக்கினர். 1924 இல், போரை எதிர்ப்போர்கள் சங்கத்தின் நிர்வாகக் குழுவிலும் பைர்ன்ஸ் இருந்தார் 

1927 இல் நடந்த அமெரிக்க செனட் விசாரணையில், தனது அமைதிப் பணியின் பின்னணியில் உள்ள உந்துதலைப் பற்றி எலினோர் பைர்ன்ஸ் விளக்கினார்:*உயிரை மதிக்கக் கற்றுக் கொள்ளும் அரசாங்கம், தனது குடிமக்களைப் போரின் அசாதாரணத்தில் ஈடுபட அனுமதிப்பதன் முட்டாள்தனத்தையும் அக்கிரமத்தையும் உணர்ந்து, விவேகமான அரசாங்கமாக இருக்கும்.* *வாழ்க்கையை, மதிப்புமிக்கதாக மாற்ற முடியும் என்பதை அது அறியும்.* *அதன் குடிமக்கள் கொலை, மற்றும் பிறரின் ஆளுமையை மீறுதல் போன்ற அசிங்கமான பழக்கங்களை கைவிட்டு, ஆக்கப்பூர்வமான,  செயல்களில் கவனம் செலுத்தாத வரை, வளர்ச்சியின் உச்ச நிலையை அடைய முடியாது என்பதை அது புரிந்து கொள்ளும்.* 

## இறப்பு
பைர்ன்ஸ் 1957 இல் தனது  80வது  வயதில் இறந்தார்.

## சான்றுகள்

பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:1957 இறப்புகள்
பகுப்பு:1876 பிறப்புகள்
பகுப்பு:அமெரிக்க வழக்கறிஞர்கள்
பாலாகாட் மக்களவைத் தொகுதி

**பாலாகாட் மக்களவைத் தொகுதி** (*Balaghat Lok Sabha constituency*) இந்தியாவின் மத்தியப் பிரதேச மாநிலத்திலுள்ள 29 மக்களவைத் தொகுதிகளுள் ஒன்றாகும். இது பாலாகாட் மாவட்டத்தின் பகுதிகளையும், சிவ்னி மாவட்டத்தின் பகுதிகளையும் உள்ளடக்கியது.

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.

## வென்றவர்கள்

## மேற்கோள்கள்

பகுப்பு:மத்தியப் பிரதேச மக்களவைத் தொகுதிகள்
அன்னி கூப்பர் பாய்ட்

**அன்னி கூப்பர் பாய்ட்** ( Annie Cooper Boyd ) (1880-1935) ஒரு அமெரிக்க பெண்ணியவாதியும், நீர்வர்ண ஓவியங்கள் வரைபவரும், நாட்குறிப்பு எழுதுபவரும் ஆவார்.

## வாழ்க்கைக் குறிப்பு
**அன்னி பர்ன்ஹாம் கூப்பர்** பாய்ட் ஒரு செழிப்பான படகு கட்டும் தொழிலாளியான வில்லியம் கூப்பரின் மகளாக நியூயார்க்கில் உள்ள சாக் துறைமுகத்தில்  பிறந்தார்; இவர், தனது பெற்றோரின் பதினொரு குழந்தைகளில் கடைசியாகப் பிறந்தவர். இவர், தனது 16வது  வயதில்  நாட்குறிப்பை எழுதத் தொடங்கி, அதை தனது முதிர்வயது வரை தொடர்ந்து எழுதினார். இவரின் தந்தை 1894 இல் இறந்தார், ஓராண்டு கழித்து இவர் வில்லியம் ஜான் பாய்ட் என்பவரை மணந்தார், அவருடன் புரூக்ளினுக்கு குடிபெயர்ந்தார்;  இவரின் தந்தை இவருக்களித்த  சாக் துறைமுக இல்லத்தைக் கோடைகாலத்தில் தங்கும் இல்லமாகப் பயன்படுத்தினர். இவர்களின் மகன் வில்லியம் 1898 இல் பிறந்தார், இவர்களின் மகள் நான்சி மூன்று ஆண்டுகளுக்குப் பிறகு பிறந்தார். இவர் நியூயார்க் நகரத்தில் உள்ள ஹென்றிட்டா மற்றும் வர்ஜீனியா கிரான்பெரி சகோதரிகளிடமிருந்து பாடம் கற்றுக்கொண்டார். பின்னர் அவர்கள் சாக் துறைமுகத்தில் இவரைச் சந்தித்தனர். வில்லியம் மெரிட் சேசால் நடத்தப்படும் ஷின்னெகாக் ஹில்ஸ் சம்மர் ஸ்கூல் ஆஃப் ஆர்ட்டில் இவர் நேரத்தை செலவிட்டார், அங்கு இவரது ஆசிரியர் பெரும்பாலும்  சார்லஸ் எல்மர் லாங்லி ஆவார். இறுதியில், இவர் தனது கணவருடன்  சாக் துறைமுகத்தில் உள்ள கோடைக்கால இல்லத்தில்  முழுநேரமாக வசிக்கத் திரும்பினர், அங்கு இவர் 'ஹெரால்ட் ஹவுஸ் தேநீர் அறை' எனும் பெயரில் உணவகத்தை நடத்தினார்.

பாய்டின் பல ஓவியங்கள் இவரது முன்னாள் இல்லத்தைத் தலைமையிடமாகக் கொண்ட சாக் ஹார்பர் ஹிஸ்டோரிகல் சொசைட்டியால் தற்போது காட்சிப்படுத்தப்பட்டுள்ளன. கட்டிடம் முழுவதும் ஓவியங்களால் அலங்கரிக்கப்பட்டுள்ளது. இவரது நாட்குறிப்பில் இருந்து சில பகுதிகள் மற்றும் ஓவியங்கள், "அன்கர் டு வின்ட்வார்ட்: தி டைரிஸ் & பெயிண்டிங்ஸ் ஆஃப் அன்னி கூப்பர் பாய்ட்  * (1880-1935) என்கிற பெயரில் வெளியிடப்பட்டது*.

## சான்றுகள்

பகுப்பு:ஐக்கிய அமெரிக்கப் பெண்ணியவாதிகள்
பகுப்பு:1935 இறப்புகள்
பகுப்பு:1880 பிறப்புகள்
பகுப்பு:அமெரிக்க ஓவியர்கள்
பகுப்பு:பெண் ஓவியர்கள்
முசுகான் மிகானி

**முசுகான் மிகானி** (*Muskaan Mihani*) என்பவர் (பிறப்பு 26 சூன் 1982) என்பவர் இந்திய நடிகை ஆவார். இவர் *தில் மில் கயே* மற்றும் *ஜுக்னி சலி ஜலந்தர்* ஆகிய படங்களில் நடித்ததற்காக அறியப்படுகிறார்.

## நடிப்பு
முசுகான் தனது நடிப்பு வாழ்க்கையை 2004-ல் அனுஜாவாக *சஹாரா ஒன்* தொலைக்காட்சி நிகழ்ச்சியான *ராத் ஹோனே கோ ஹை* மூலம் தொடங்கினார். இவர் *யே மேரி லைப் ஹையில்* மன்தீப் / மாண்டியாக நடித்த பிறகு, 2006ஆம் ஆண்டில், இவர் ஜீ டிவியின் மம்தாவாக மனிஷாவாக நடித்தார். பின்னர் *பியார் கே தோ நாம்: ஏக் ராதா, ஏக் ஷ்யாம் ஆகிய* தொடர்களில் *மாலாவாக* நடித்தார். 2007ஆம் ஆண்டில், இசாவின் தோழியாக *ஹே பேபி* என்ற இந்தித் திரைப்படத்தின் மூலம் பாலிவுட்டில் அறிமுகமானார். இவர் *டில் மில் கயே* என்ற மருத்துவ நாடக நிகழ்ச்சியைத் தொகுத்து வழங்கினார். இதில் முசுகான் மருத்துவர் சப்னாவாக நடித்தார். இவர் கடைசியாக *ஃபியர் ஃபைல்ஸ்: டர் கி சச்சி தஸ்விரீனில்* ரிதுவாக நடித்தார்.

## தனிப்பட்ட வாழ்க்கை
முசுகான் மிகானி சூன் 28 அன்று இந்தியாவின் அகமதாபாத்தில் பிறந்தார். இவருக்கு ஒரு தங்கை *[[ரிசிகா மிகானி]]* உள்ளார். இவரும் தொலைக்காட்சி நடிகை ஆவார். முசுகான் 1 செப்டம்பர் 2013 அன்று பாந்த்ராவைச் சேர்ந்த வணிகர் துசால் சோபானியை மணந்தார். முசுகான் மிகானிக்கு மன்னத் என்ற பெண் குழந்தை பிறந்தது

## நடிப்பு வாழ்க்கை

; திரைப்படம்

* 2007 *ஹே பேபி*  ஈசாவின் தோழியாக

## மேற்கோள்கள்


## வெளி இணைப்புகள்

* Muskaan Mihani at IMDb

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:இந்தித் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
தி எலிபேண்ட் விசுபரர்

***தி எலிபேண்ட் விசுபரர்*** (*The Elephant Whisperer*) என்பது ஏப்ரல் 2009-ல் இலண்டனில் பான் மேக்மில்லனால் வெளியிடப்பட்ட  மற்றும் சூலை 2009-ல் நியூயார்க்கில் உள்ள தாமசு டன்/தூய மார்ட்டின் அச்சகம் மூலம் வெளியிடப்பட்டது புத்தகம் ஆகும். இது தென்னாப்பிரிக்க எழுத்தாளரும் இயற்கைப் பாதுகாவலருமான லாரன்சு ஆண்டனி பத்திரிகையாளர் கிரஹாம் ஸ்பென்சுடன் இணைந்து எழுதிய இரண்டாவது புத்தகமாகும்.

## கண்ணோட்டம்
அதிகம் விற்பனையாகும் இந்தப் புத்தகம், ஆப்பிரிக்க விளையாட்டுக் காப்பகத்தில் உள்ள ஆப்பிரிக்க யானைக் கூட்டத்தின் கதையைச் சொல்கிறது. அந்தோணி இந்த யானைகளின் ஆபத்தான நடத்தைக்காகச் சுடப்பட வேண்டும் என்று மக்களின் கருத்தின்படி சுடப்படவிருந்த நிலையில் யானைகளின் உயிரைக் காப்பாற்ற முயற்சிக்கும் செயல் குறித்தது.

*தி எலிபேண்ட் விசுபரர்* பிரெஞ்சு, ஜெர்மன், இத்தாலி, சீனம்,  மற்றும் எசுபானியா ஆகிய மொழிகளில் மொழிபெயர்க்கப்பட்டுள்ளது. பிரான்ஸ், பின்லாந்து, ஹாலந்து, ஸ்லோவேனியா, கனடா, மற்றும் சுவீடன் ஆகிய நாடுகளில் ரீடர்ஸ் டைஜஸ்ட் மூலம் வெளியிடப்பட்டது. .

## இலக்கிய விமர்சனம்

### விமர்சனங்கள்
இந்தப் புத்தகம் பலமுறை பத்திரிகைகளால் மதிப்பாய்வு செய்யப்பட்டுள்ளது.

- மார்க் பெகோஃப், விலங்குகளின் உணர்ச்சிகரமான வாழ்க்கை என்ற நூலின் ஆசிரியர்.

- ரால்ப் ஹெல்ஃபர், *மோடோக்கின்* ஆசிரியர்.

## மேற்கோள்கள்

## வெளி இணைப்புகள்

*  of Lawrence Anthony

பகுப்பு:யானைகள்
அர்சூ கோவத்திரிகர்

**அர்சூ கோவத்திரிகர்** ஓர் இந்திய வடிவழகி, திரைப்பட மற்றும் தொலைக்காட்சி நடிகை ஆவார். 

## தனிப்பட்ட வாழ்க்கை
அர்சூ கோவித்ரிகர் இந்தியாவில் மகாராட்டிராவின் ராய்காட்டில் உள்ள பன்வெல் என்ற இடத்தில் ஒரு சித்பவன் பிராமண குடும்பத்தில் பிறந்து மும்பையில் வளர்ந்தார். இவரது மூத்த சகோதரி அதிதி கோவித்ரிகர் ஒரு நடிகை மற்றும் வடிவழகி ஆவார். அர்சூ மின்னணுவியல் மற்றும் தொலைத்தொடர்பு பொறியியல் படித்தார். இவர் தனது குடும்ப வணிகத்தில் பணிபுரியும் சித்தார்த் சபர்வாலை மணந்து மும்பையில் வசிக்கிறார். இவர்களுக்கு ஆஷ்மான் என்ற மகன் உள்ளார். 19 பிப்ரவரி 2019 அன்று, அர்ஸூ தனது கணவருக்கு எதிராக குடும்ப வன்முறை வழக்கைப் பதிவுசெய்து, விவாகரத்து பெற்று தனது மகனின் காவலைக் கோரினார்.

## தொழில்
அர்சூ பொறியியல் பின்னணி இருந்தபோதிலும், இவரது சகோதரி அதிதி கோவத்திரிகர் இவரது வாழ்க்கையை மாற்றியமைத்தார். இதனால் இவர் சில விளம்பரங்களில் வடிவழகியாக தோன்றி மலையாளத் திரைப்படமான காக்கக்குயிலியில் (2001) நடித்தார்.  பின்னர் இவர் மற்ற படங்களிலும் தொலைக்காட்சி நிகழ்ச்சிகளான *ஏக் லட்கி அஞ்சனி சி* (சோனியில்),  *கர் ஏக் சப்னா* ,  *சிஐடி* மற்றும் *[[நாகினி|நாகின் 2]]* தொடர்களிலும் நடித்தார்.

## திரைப்படவியல்

### தொலைக்காட்சி

## மேற்கோள்கள்


## வெளி இணைப்புகள்
* 

பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:மகாராட்டிர மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
குஞ்சன் வாலியா

**குஞ்சன் வாலியா** (*Gunjan Walia*) என்பவர் இந்திய வடிவழகி, தொலைக்காட்சி நடிகை ஆவார். இவர் *குச் அப்னே குச் பராயே* என்ற தொலைக்காட்சித் தொடரில் கிருஷ்ணா எனும் முக்கிய பெண் கதாபாத்திரத்தில் நடித்ததற்காக மிகவும் பிரபலமானவர். இவர் *ட்விங்கிள் பாஜ்பாயை* லட்சுமியாக மாற்றினார். *கர் கி லட்சுமி பெட்டியான்* பெண் கதாநாயகியாக நடித்தார். அருண் தாகனின் "ஜீனா தேரா பினா" என்ற காணொலி இசைத்தொகுப்பிலும் இவர் இடம்பெற்றுள்ளார். இவர் *[[நாகினி|நாகினில்]]* நடித்தார்.

## தனிப்பட்ட வாழ்க்கை
வாலியா 21 ஏப்ரல் 2015 அன்று சண்டிகரில் விகாசு மனக்தலாவை மணந்தார்.

## திரைப்படவியல்

### தொலைக்காட்சி

### திரைப்படங்கள்

* 2010 *மார் ஜவான் குர் காகே* மெஹக்காக
* 2013 *இஷ்க் கராரி*

## மேற்கோள்கள்

## வெளி இணைப்புகள்

*
*

பகுப்பு:இந்தியத் திரைப்பட நடிகைகள்
பகுப்பு:1962 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
சார்க்கண்டு மாநில இசை

பல்வேறு நாட்டுப்புற மற்றும் பழங்குடி வடிவங்களைக் கொண்ட இந்தியாவின் சார்க்கண்டு 
மாநில இசை பாரம்பரியம் அதன் பன்முகத்தன்மைக்கு பெயர் பெற்றது. சார்க்கண்டு மாநில மக்களுக்கு இசை மற்றும் நடனம் மிகவும் பிடிக்கும்.

ஜூமர் சார்க்கண்டின் முக்கிய நாட்டுப்புற வடிவங்களில் ஒன்றாகும். மேலும் இது புருலியா மற்றும் மேற்கு வங்கத்தின் பாங்குரா மாவட்டங்கள் மற்றும் பீகாரின் சில அண்டை மாநிலங்களின் ஜுமைர் வடிவங்களுடன் நிறைய பகிர்ந்து கொள்கிறது. 

ஜுமைர் என்பது பொதுவாக ஒரு நாட்டுப்புற நிகழ்ச்சியாகும். 
இது மந்தர் மற்றும் நகரா (டிரம்) போன்ற பாரம்பரிய இசைக்கருவிகளின் துணையுடன் நிகழ்த்தப்படுகிறது. அவை அறுவடைக் காலம் மற்றும் திருவிழாக்களில் நிகழ்த்தப்படுகின்றன. பொதுவாக காதல் மற்றும் காதல் கருப்பொருளைக் கையாளுகின்றன. 

தோம்காச் நாட்டுப்புற நடனம் திருமணங்களில் நிகழ்த்தப்படுகிறது. நாகரா, தக் (இசைக்கருவி) மற்றும் செனாய் போன்ற இசைக்கருவிகளுடன் இது உள்ளது.

## ஜார்கண்டின் பிரபல நாட்டுப்புற கலைஞர்கள்
*முகுந்த் நாயக்
*இராம் தயாள் முண்டா

## மேற்கோள்கள்

பகுப்பு:சார்க்கண்டின் பண்பாடு
மேகதூது நடவடிக்கை

**மேகதூது நடவடிக்கை** (**Operation Meghdoot**), பாகிஸ்தான் ஆக்கிரமிப்பில் இருந்த சியாச்சின் கொடுமுடியைக் கைப்பற்ற, 13 ஏப்ரல் 1984 அன்று இந்திய இராணுவத்தால் எடுக்கப்பட்ட இராணுவ நடவடிக்கை ஆகும்.
இந்நடவடிக்கை சியாச்சின் பிணக்கின் ஒரு பகுதியாகும். இந்நடவடிக்கையால் காரகோரம் மலைத்தொடரில்  உயரத்தில் உள்ள சியாச்சின் கொடுமுடி கைப்பற்றப்பட்டு இந்தியாவின் லடாக் பிரதேசத்துடன் இணைக்கப்பட்டது.

## இதனையும் காண்க
* சியாச்சின் கொடுமுடி
* சியாச்சின் பிணக்கு
* 1999 கார்கில் போர்

## மேற்கோள்கள்

பகுப்பு:லே மாவட்டம்
பகுப்பு:லடாக்
பகுப்பு:இந்திய-பாகிஸ்தான் போர்கள்
மெரா சோரல் கவுபா அல்லது மெரா சோரன் கவுபா

**மெரா சோரல் கவுபா** (*Mera Chaorel Houba*)

 அல்லது **மெரா சோரன் கவுபா**(*Mera Chaoren Houba*) என்பது மணிப்பூர் மாநிலத்தின் இறைவன் ஆன லைனிங்தௌ சனாமஹிமற்றும் லைமரேல் சிதாபி  ஆகியோருக்கு மெய்தி சமூக மக்கள் மற்றும் குன்றுகளில் வசிக்கும் பூர்வீக பழங்குடி சமூகங்களால் அர்ப்பணிக்கப்பட்ட  மத விழாவாகும். 

இந்த நாள் மெய்தி நாட்காட்டி படி மேரா மாதத்தின் முதல் சந்திர நாளில் வருகிறது. இப்பகுதியின் இனக்குழுக்களின் ஒற்றுமை மற்றும் சகோதரத்துவம் என்ற கருப்பொருளில் திருவிழா அனுசரிக்கப்படுகிறது. திருவிழாவின் முக்கிய இடம் காங்லா அரண்மனை சனமாகி கோயில், மேற்கு இம்பால் மாவட்டம் மற்றும் மணிப்பூர் ஆகும்.  இங்கு பக்தர்கள் பழங்கள், காய்கறிகள், அரிசி மற்றும் குறிப்பாக விளக்குகள் வழங்குகிறார்கள். கோவிலில் தூபங்கள், நுங்ஜெங் புக்ரியில் இருந்து புனித நீர் எடுத்து வந்து  காங்லா அரண்மனை மற்றும் கோவிலில் உள்ள தெய்வங்களுக்கு பிரசாதமாக வழங்கப்படுகிறது. 

## மேற்கோள்கள்

பகுப்பு:மணிப்பூரின் பண்பாடு
சரிதா குரானா

**சரிதா குரானா** (*Sarita Khurana*) புரூக்ளின் உள்ள திரைப்பட இயக்குநர், தயாரிப்பாளர் மற்றும் கல்வியாளர் ஆவார். குரானாவின் திரைப்படங்கள் தெற்காசியக் கதைகளைப் பெண் கண்ணோட்டத்தில் ஆராய்கின்றன. இடம்பெயர்வு, நினைவகம், பண்பாடு, பாலினம் ஆகியவை இவரது பொதுவான கருப்பொருள்கள் ஆகும். குரானா தன்னுடன் இணைந்து பங்களிக்கும் சுமிருதி முந்த்ராவுடன் டிரிபெகா திரைப்பட விழாவில் ஆல்பர்ட் மேஸ்லெசு புதிய ஆவணப்பட இயக்குநர் விருதை வென்ற முதல் *தேசி* பெண் ஆவார்.

## ஆரம்ப வாழ்க்கை மற்றும் கல்வி
சரிதா குரானா இங்கிலாந்தின் இலண்டனில் 1970-ல் பிறந்தார். மேலும் நியூயார்க் நகரில் வளர்ந்தார். நியூயார்க்கில் வளரும்போது இவர் கலைகளிலும் குறிப்பாகத் திரைப்படத்திலும் ஆர்வம் காட்டினார். திரைப்படத்தில் ஆசியப் பெண்கள் மற்றும் குடியேறியவர்களின் பிரதிநிதித்துவம் இல்லாததால் அல்லது தவறாகச் சித்தரிக்கப்பட்டதில் இவர் விரக்தியடைந்தார். 1990களின் நடுப்பகுதியில் நியூயார்க்கில் பணியாற்றிய தெற்காசியக் கல்வியாளர்கள் மற்றும் ஆர்வலர்களின் செல்வாக்கு மிக்க குழுவில் குரானா இருந்தார். குரானா ஓபர்லின் கல்லூரியில் இளங்கலைப் பட்டம் பெற்றவர். இவர் ஆர்வர்டு பல்கலைக்கழகத்தில் முதுகலை கல்வியும், கொலம்பியா பல்கலைக்கழகத்தின் கலைப் பள்ளியிலிருந்து திரைப்படத்தில் நுண்கலைகளில் முதுகலைப் பட்டமும் பெற்றவர். கோர்வின் அச்சகம் வெளியிட்ட சாரா கில்லின் 2007 பாடல் திரட்டில், *ஆப்டர் ஸ்கூல் மேட்டர்ஸ்: கிரியேட்டிவி புரோகிராம்சு தேட் கனெக்ட் யூத் டெவலப்மண்டு அண்டு ஸ்டுடண்ட் அச்சிவ்மெண்ட்* குரானா கட்டுரையை வழங்கினார்.

## பணி மற்றும் விருதுகள்
சரிதா குரானா ஒரு திரைப்படத் தயாரிப்பாளர் மற்றும் பண்பாட்டுத் தயாரிப்பாளர். குரானாவின் கதை, ஆவணப்படம் மற்றும் சோதனைத் திரைப்படம் முதலியன பன்னாட்டு அளவில் டிரிபெகா திரைப்பட விழா, ஷெஃபீல்ட் டாக்/ஃபெஸ்ட், பி. எப். ஐ. இலண்டன் திரைப்பட விழா, மும்பை திரைப்பட விழா மற்றும் அமெரிக்கத் திரைப்பட நிறுவன-டாக்ஸ் திருவிழா ஆகியவற்றில் திரையிடப்பட்டுக் காட்சிப்படுத்தப்பட்டுள்ளன.

2017ஆம் ஆண்டு நியூயார்க்கில் நடந்த திரிபெகா திரைப்பட விழாவில் மதிப்புமிக்க ஆல்பர்ட் மேஸ்லஸ் புதிய ஆவணப்பட இயக்குநர் விருது மற்றும் பியூ நிதியுதவி உட்படப் பல விருதுகளைக் குரானா பெற்றுள்ளார். 2015-ல் குரானா வெர்மான்ட்டில் உள்ள ஊடக உறைவிட நிதியுதவியின் பெண்கள் விருதைப் பெற்றார். குரானா 2019ஆம் ஆண்டில் ஆசியப் பெண்கள் வழங்கும் வட்டத்திலிருந்து மானியத்தையும், 2020ஆம் ஆண்டில் ஆசிய அமெரிக்க ஊடக மையத்தின் நிதியினையும் பெற்றார்.

சரிதாவின் பணிக்கு திடிரிபெகா திரைப்பட நிறுவனம், ஆசிய அமெரிக்க ஆவணப்பட வலையமைப்பு, பன்னாட்டு ஆவணப்பட சங்கம், ஆசிய அமெரிக்க ஊடக மையம், இந்தியத் தேசிய திரைப்பட மேம்பாட்டுக் கழகம், திரைப்படத்தில் பெண்கள், திரைப்பட சுதந்திரம், திரைப்படம் மற்றும் தொலைக்காட்சியில் நியூயார்க்கு பெண்கள், த நியூயார்க் டைம்ஸ் மற்றும் ஆசியப் பெண்கள் வழங்கும் வட்டம் ஆதரவு அளித்துள்ளன.****

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க இந்தியர்கள்
பகுப்பு:1970 பிறப்புகள்
கல்பனாகுமாரி தேவி

**கல்பனாகுமாரி தேவி** (*Kalpanakumari Devi*)(1936-28 ஆகத்து 2017) என்பவர் இந்திய நாவலாசிரியர் மற்றும் ஒடியா மொழியில் கவிஞர் ஆவார். தேவி ஒடியா இலக்கியத்திற்கான 2011-ல் சாகித்திய அகாதமி விருதை வென்றார்.

## வாழ்க்கை
கல்பனாகுமாரி தேவி 1936-ல் ஒடிசாவில் பிறந்தார். இவர் 1958-ல் கொல்கத்தாவிற்கு குடிபெயர்ந்தார். இவரது முதல் நாவலான *கபி* 1954-ல் வெளியிடப்பட்டது. நாட்டின் சமூக மாற்றங்கள் குறித்த இவரது அவதானிப்புகள் இதில் அங்கீகரிக்கப்பட்டன.

தேவி எழுதிய *அச்சின்ஹா பசபூமி* நாவலுக்காக 2011ஆம் ஆண்டு ஒடியா இலக்கியத்திற்கான சாகித்திய அகாதமி விருது வழங்கப்பட்டது.

தேவி ஒடியா எழுத்தாளர் கந்தூரி சரண் தாசை மணந்தார். கந்தூரி சரண் 2014-ல் இறந்தார். இந்த இணையரின் மகள் சபர்னி தாசு பெங்காலி பத்திரிக்கையான *பிரதாமாவின்* ஆசிரியராக உள்ளார்.

கல்பனாகுமாரி தேவி 28 ஆகத்து 2017 அன்று கொல்கத்தாவில் இறந்தார்.

## சர்ச்சை
கல்பனாகுமாரி தேவியின் *அச்சின்ஹா பசபூமி* சாகித்திய அகாதமி விருதுக்குப் பரிந்துரைக்கப்பட்ட பிறகு, பல ஒடியா இலக்கியவாதிகள் இதற்கு எதிர்ப்பு தெரிவித்தனர். நடைமுறை முறைகேடுகள் மற்றும் தேர்வில் உள்ள முக்கியமான வேறுபாடுகளைக் காரணம் காட்டி. ஆசிரியருக்கு விருது அறிவிக்கப்பட்டதும், சாகித்திய அகாதமியின் ஆலோசனைக் குழு உறுப்பினர் பரேந்திர கிருஷ்ண தால் எதிர்ப்பு தெரிவித்து பதவி விலகினார். ஒடியா எழுத்தாளர் சிறீ சரண் பிரதாப் கனிஷ்கா, சனவரி 2012-ல் ஒரிசா உயர் நீதிமன்றத்தில் விருதுக்கு எதிராக ஒரு பொது நல வழக்கு தொடர்ந்தார். இதனால் விருது வழங்கும் விழாவிற்கு இடைக்காலத் தடை விதிக்கப்பட்டது. விருதுக்கு தகுதி பெறுவதற்கு, புத்தகம் 2007 மற்றும் 2009 க்கு இடையில் வெளியிடப்பட்டிருக்க வேண்டும், மேலும் புத்தகத்தின் வெளியீட்டாளர் அதன் வெளியீட்டுத் தேதியை 2009க்கு பின்னுக்குத் தள்ளிவிட்டதாகக் குற்றம் சாட்டப்பட்டது. ஆனால் புத்தகம் 2010-ல் வெளியிடப்பட்டதாகக் கூறப்பட்டது.

இந்த வழக்கு 14 பிப்ரவரி 2012 அன்று உயர் நீதிமன்றத்தால் நிராகரிக்கப்பட்டது. மேலும் கல்பனாகுமாரி தேவி விருதைப் பெற்றார்.

## தேர்ந்தெடுக்கப்பட்ட படைப்புகள்
* கபி. கல்கத்தா. 1954.
* நஸ்தச்சந்தா. கல்கத்தா: பிராணகிருஷ்ண தாசா. 1958.
* சுருஷ்டி ஓ பிரளயா. கல்கத்தா: பிராணகிருஷ்ண தாசா. 1959.
* சே பிரேமா நித்ர்னா. கல்கத்தா: ராஜஸ்ரீ பிரகாசனி. 1960.
* பானா கெட்டகி. ஒடிசா ஜகன்னாத கம்பனி. 1963.
* தினந்தரா ரங்கா. கல்கத்தா: ராஜஸ்ரீ பிரகாசனி. 1967.
* சுனிலா சிஹாரா. கல்கத்தா: ராஜஸ்ரீ பிரகாசனி. 1968.
* அச்சின்ஹா ​​பாஸபூமி. ககானி. 2009.

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:2017 இறப்புகள்
பகுப்பு:1936 பிறப்புகள்
பகுப்பு:இந்தியப் பெண் கவிஞர்கள்
சுமன் ரங்கநாதன்

**சுமன் ரங்கநாதன்** அல்லது **ரங்கநாத்,**  இந்தியாவின் கர்நாடகாவைச் சேர்ந்த விளம்பர நடிகையும், திரைப்பட நடிகையுமாவார். கன்னடம், பெங்காலி, தமிழ், தெலுங்கு, மலையாளம் மற்றும் ஹிந்தி திரைப்படங்களில் சுமன் நடித்து வருகிறார்.

## தனிப்பட்ட வாழ்க்கை
சுமன் ரங்கநாதன்,ஜூலை 26, 1974 ம் ஆண்டில் இந்தியாவின் கர்நாடக மாநிலம் தும்கூரில் பிறந்துள்ளார்.

சித்லிங்கு (2012), ஆகாஸ் (2000) மற்றும் இஷ்க் கயாமத் (2004) ஆகிய படங்களில் நடித்ததற்காக அறியப்பட்ட இவர், இந்திய திரைப்பட தயாரிப்பாளரான பன்டி வாலியாவை 2006 ம் ஆண்டு இறுதியில் திருமணம் செய்தார். ஆனால் எட்டே மாதங்களில் இவர்களது திருமணம் முடிவுபெற்றது. பின்னர் 3 ஜூன் 2019 அன்று கர்நாடகாவின் கொடுகு மாவட்டத்தைச் சேர்ந்த தொழிலதிபரான சாஜன் சின்னப்பாவை மணந்துள்ளார்.

## திரைப்படத்துறை
கன்னட நடிகரான, சங்கர் நாக் உடன் இணைந்து *சிபிஐ ஷங்கர்* (1989) என்ற கன்னடத் திரைப்படத்தில் முதன்முறையாக நடிகையாக அறிமுகமான இவர், அந்தப் படத்தின் வெற்றிக்குப் பிறகு, *பாலா ஹோம்பலே* (1989), *டாக்டர் கிருஷ்ணா* (1989) *சாந்தா சிசுனாலா ஷரீஃபா* (1990) மற்றும் *நம்மூரா ஹம்மேரா* (1990) என பல்வேறு வெற்றிப்படங்களில் நடித்துள்ளார்.

1990 ஆம் ஆண்டு *[[புதுப்பாட்டு (திரைப்படம்)|புது பாட்டு]]* என்ற தமிழ்த் திரைப்படத்தின் மூலம் தமிழிலும் அறிமுகமானார்.  தொடர்ந்து, *[[பெரும்புள்ளி (திரைப்படம்)|பெரும்புள்ளி]]* (1991), *[[மாநகர காவல் (திரைப்படம்)|மாநகர காவல்]]* (1991), *குறும்புக்காரன்* (1991), *[[உன்னை வாழ்த்திப் பாடுகிறேன்|உன்னை வாழ்த்தி பாடுகிறேன்]]* (1992), *[[மேட்டுப்பட்டி மிராசு]]* (1994) மற்றும் *முதல் உதயம்* (1995) போன்ற பல்வேறு தமிழ் படங்களில் நடித்துள்ளார்.

*பாரேப்* என்ற 1996 ம் ஆண்டு வெளியான இந்தித் திரைப்படத்தின் மூலம் அங்கு அறிமுகமானார்.*சட்டவிரோத நுழைவு என்ற பெயரில் 1992 ம் ஆண்டில் ஆங்கிலத்தில் வெளியான திரைப்படத்தின் தழுவலாகும்*. 1999 ம் ஆண்டில் வெளியான *ஆ அப் லாட் சாலனில்* இந்திய-அமெரிக்க சமூகவாதியாக நடித்துள்ளார்.

மிஸ்டர் இந்தியா வேர்ல்ட் 2007க்கான நடுவர்கள் குழுவில் ரங்கநாத்தும் இருந்துள்ளார்.. இவர் கலர்ஸ் கன்னடத்தில் ஒளிபரப்பாகும் கன்னட யதார்த்த நிகழ்ச்சியான *தகதிமிதாவின்* நடுவராக இருந்துள்ளார்.

முழு மூச்சாக கன்னட படங்களில் மட்டுமே நடிக்கத்தொடங்கிய சுமன், ஏறக்குறைய பதினெட்டு ஆண்டுகளுக்கு பின்னர் கடுமையான பத்திரிகையாளர் வேடத்தில், நடிகர் அஜித்குமார் நடித்த, *[[ஆரம்பம் (திரைப்படம்)|ஆரம்பம்]]* (2013).

திரைப்படத்தில் மீண்டும் நடித்துள்ளார்.

பல வெற்றிகரமான படங்களில் நடித்துள்ள சுமன், *நீர்நிலை* (2016) மற்றும் *கவனுதாரி* (2019) போன்ற பல திரைப்படங்களின் வெற்றிக்கு காரணமாகவும் இருந்துள்ளார்.

## திரைப்படவியல்

## மேற்கோள்கள்


பகுப்பு:Articles with hCards
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ் நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
கோசலா தேவி

**கோசலா தேவி,** மகதப் பேரரசின் அரசியாக பிம்பிசார பேரரசரின் (கிமு 558-491) முதல் மனைவியாக இருந்துள்ளார். கோசல அரசாங்கத்தின் காசியின் இளவரசியாகப் பிறந்த இவர் பிரசேனஜித் மன்னரின் சகோதரி ஆவார். இவருடைய இயற்பெயர் பத்ரா-ஸ்ரீ என்பதாகும். 

## வாழ்க்கை
கோசல மன்னன் மஹா-கோசலனுக்கு மகளாகப் பிறந்தவர் கோசல தேவி. அமகா கோசலனுக்கு பின்பாக மன்னனாக பொறுப்பேற்ற பிரசேனஜித்தின் சகோதரியுமாவார். பிம்பிசார மன்னனை மணந்து. அதற்க்கு வரதட்சணையாக காசி  நகரத்தையே கொண்டுவந்து.  அவனுடைய முதன்மை ராணியானாள். அதன்படி மகதப் பேரரசின் அரசியாகவும் ஆனார்.

பிம்பிசாரருக்கும் கோசாலைக்கும் பிறந்தவர் தான்அஜாதசத்ரு என பௌத்த புராணக்கதைகள் சொல்லுகின்றன. ஆனால்   ஜெயின் பாரம்பரியமோ அஜாதசத்ருவை பிம்பிசாரரின் இரண்டாவது மனைவியான செல்லனாவின் மகனாக சொல்லிவருகிறது .  பசேனடியின் (பிரசென்ஜித்) மகளும், கோசலையின் மருமகளுமான, இளவரசி வஜிரா, அஜாதசத்ருவுக்கு திருமணம் செய்து வைக்கப்பட்டாள். 

தனது கணவர் பிம்பிசரர்,  இத்தம்பதியரின் சொந்த மகனான அஜாதசத்ருவின் கைகளாலேயே இறப்புண்டதால் மனமுடைந்து, பேரரசி கோசலா தேவி அவரது கணவர் மீது கொண்ட அன்பினாலும்  துக்கத்தினாலும் சதியை ஏற்று இறந்ததாகக் கூறப்படுகிறது. அஜாதசத்ரு பின்னர் காசி மீது படையெடுத்தார். 

## மேற்கோள்கள்

### குறிப்புகள்

### ஆதாரங்கள்

* 
பகுப்பு:இந்தியப் பௌத்தர்கள்
பகுப்பு:அரியங்கா வம்சம்
இந்திய பெண் கலைஞர்களின் பட்டியல்

இந்தியாவைப் பூர்விகமாகக் கொண்ட அல்லது இந்தியாவுடன் வலுவான பந்தத்தைக் கொண்ட **இந்தியப் பெண் கலைஞர்களின் பட்டியல்** பின்வருமாறு.

## ஏ

* துருவி ஆச்சார்யா, காட்சி கலைஞர்
* இலூஷ் அலுவாலியா (பி. 1970கள்), ஓவியர்
* வி. அனாமிகா, சமகால கலைஞர்

## பி

* பூரி பாய் (பி. 1968), கலைஞர்
* லடோ பாய், பில் பழங்குடி கலைஞர்
* உமா பர்தன் (பி.1945), ஓவியர்
* அடாசி பருவா (1921-2016), ஓவியர்
* மாதுரி பாதுரி (பி. 1958), ஓவியர்
* டிம்பி பலோடியா (1987), தெரு புகைப்படக் கலைஞர்
* பமெல்லா போர்ட்ஸ், புகைப்படக் கலைஞர்
* வசுந்தரா திவாரி புரூட்டா (பி. 1955), ஓவியர்
* மாயா பர்மன் (பி. 1971), மை மற்றும் வாட்டர்கலர் ஓவியர், பிரான்சில்

## சி

* சாந்தி சந்திரசேகர், காட்சி கலைஞர்
* அஞ்சு சௌதுரி (பி.1944), கலைஞர்
* மணிமாலா சித்ரகர், வங்காளப் படுவா கலைஞர்

## டி

* பிரபுல்லா தஹனுகர் (1934-2014), ஓவியர்
* பாரதி தயாள் (பி.1961), ஓவியர்
* பௌவா தேவி, மிதிலா ஓவியர்
* பிரதிமா தேவி (ஓவியர்) (1893-1969), ஓவியர், நடன ஆசிரியர்
* அனிதா துபே (1958), சமகால கலைஞர்

## ஜி

* ஓபஷோனா கோஷ், விளக்கப்படம் வரைபவர்
* ஷீலா கவுடா (பி. 1957)

## எச்

* சபா ஹாசன் (பி. 1962), சமகால கலைஞர்

## கே

* லத்திகா காட் (பி.1948), சிற்பி
* ரேணுகா கேசரமடு, ஓவியர்
* பார்தி கெர் (பி. 1969), ஓவியர், சிற்பி மற்றும் நிறுவல் கலைஞர்
* சாதியா கோச்சார், (பி. 1979), புகைப்படக் கலைஞர்

## எல்

* லலிதா லஜ்மி (பி.1932), ஓவியர்
* ஸ்ரீமதி லால் (1959-2019), ஓவியர்

## எம்

* நளினி மலானி (பி.1946), ஓவியர், வீடியோ மற்றும் நிறுவல் கலைஞர்
* திவ்யா மெஹ்ரா (பி. 1981), பல்துறை கலைஞர்
* ரூமா மெஹ்ரா (பி. 1967), ஓவியர், சிற்பி மற்றும் கவிஞர்
* பாவ்னா மேத்தா (பி. 1968), காகித வெட்டு கலைஞர்
* அஞ்சோலி எலா மேனன் (பி. 1940), ஓவியர் மற்றும் ஓவியர்
* மிருணாளினி முகர்ஜி (1949-2015), சிற்பி

## என்

* கோட்டா நீலிமா, ஓவியர்
* முபாரக் நிசா (பிறப்பு 1981), சமகால கலைஞர் மற்றும் கண்காணிப்பாளர்

## ஓ

* குசானா ஓக் (பி. 1971), ஓவியர்

## பி

* கோகி சரோஜ் பால் (பி. 1945), ஓவியர், சிற்பி, அச்சு தயாரிப்பாளர், நிறுவல்
* கேதகி பிம்பால்கரே (பி. 1977), ஓவியர்
* பில்லூ போச்கனாவாலா (1923-1986), சிற்பி
* பி. பிரபா (1933–2001), ஓவியர்

## கே

## ஆர்

* கார்கி ரெய்னா (பி. 1961), ஓவியர்
* சித்ரா ராமநாதன், இந்திய அமெரிக்க சுருக்க ஓவியர்
* ரதிகா ராமசாமி, வனவிலங்கு புகைப்படக் கலைஞர்

## எஸ்

* தாரா சபர்வால் (பி.1957), ஓவியர்
* நெல்லி சேத்னா (1932-1992), ஜவுளி கலைஞர்
* தேஜல் ஷா (பிறப்பு 1979), பல்துறை சமகால கலைஞர்
* நிலிமா ஷேக் (பி. 1945) காட்சி கலைஞர்
* அம்ரிதா ஷெர்-கில் (1913-1941), ஓவியர்
* அர்பிதா சிங் (1937), ஓவியர்
* தயாநிதா சிங் (பி. 1961), புகைப்படக் கலைஞர்
* எமிலினா சோரெஸ், கலைஞர் மற்றும் கலை வரலாற்றாசிரியர்
* ஒய்.ஜி.ஸ்ரீமதி (1926–2007), ஓவியர்
* கருணா சுக்கா (பி. 1980), அச்சு தயாரிப்பாளர்
* சுரேகா, வீடியோ கலைஞர்
* க்ருத்திகா சுசர்லா, காமிக் புத்தக எழுத்தாளர் மற்றும் இல்லஸ்ட்ரேட்டர்

## டி

* ஜெய தியாகராஜன் (1956-2015), ஓவியர்

## யு

* ஹேமா உபாத்யாய் (1972–2015), புகைப்படக் கலைஞர் மற்றும் நிறுவல் கலைஞர்

## வி

* கீதா வதேரா, சமகால கலைஞர்
* ருக்மணி வர்மா (பி.1940), கலைஞர்
* வினிதா வாசு, காட்சி கலைஞர் மற்றும் வடிவமைப்பாளர்
* துர்கா பாய் வியோம் (பி. 1973)
பகுப்பு:கலை தொடர்பான பட்டியல்கள்
பகுப்பு:சிற்பக்கலை
இந்தியப் பெண் நடனக்கலைஞர்களின் பட்டியல்

இந்தியாவைச் சேர்ந்த அல்லது நவீன அல்லது பாரம்பரிய இந்திய நடனத்தில் தலைசிறந்த நடனக் கலைஞர்களில் குறிப்பிடத்தக்க சாதனைகளையும், பிரபல்யத்தையும் கொண்ட பெண்களின் பட்டியலே இந்த **இந்தியப் பெண் நடனக்கலைஞர்களின் பட்டியலாகும்**. நடனத்தில் ஈடுபாடு இல்லாத பெண்களை எடுத்துக்காட்டாக பல இந்தி நடிகைகள் இங்கு பட்டியலிடப்படவில்லை

## நடன இயக்குநர்கள்
 

* ருக்மிணி தேவி அருண்டேல்
* சரோஜ் கான்
* சித்ரா விஸ்வேஸ்வரன்
* ஓபாலி ஓபராஜிதா
* ஃபராஹ் கான்
* வைபவி மெர்ச்சண்ட்
* கலா
* கீதா கபூர்
* பிருந்தா
* போனி வர்மா
* கௌரி ஜாக்
* சந்திரலேகா
* சவிதா சாஸ்திரி

## நடனக் கலைஞர்கள்

* ஜெய்ஸ்ரீ துடி
* அலர்மேல் வள்ளி
* அனிலா சுந்தர்
* பைசாலி மொஹந்தி
* பாலசரஸ்வதி டி
* பானுப்ரியா
* தீப்தி ஓம்செரி பல்லா
* ஈஷா தியோல்
* கௌஹர் ஜான்
* ஹேம மாலினி
* ஜுக்னு இஷ்கி
* கலாமண்டலம் கல்யாணிகுட்டி அம்மா
* குமாரி கமலா
* கனக் ரெலே
* கஸ்தூரி பட்டனாய்க்
* லீலா சாம்சன்
* மாதவி முத்கல்
* மல்லிகா சாராபாய்
* மம்தா சங்கர்
* மணிஷா குல்யாணி
* மஞ்சு பார்கவி
* மஞ்சு வாரியர்
* மேதா யோத்
* மீனாக்‌ஷி சேஷாத்ரி
* மீனாட்சி சீனிவாசன்
* மிருணாளினி சாராபாய்
* மல்லிகா சாராபாய்
* முக்தி மோகன்
* முமைத் கான்
* முருகசங்கரி லியோ
* மைதிலி குமார்
* மைதிலி பிரகாஷ்
* ஓபாலி ஓபராஜிதா
* பத்மா சுப்ரமணியம்
* பத்மினி
* பாலி சந்திரா
* பிராச்சி ஷா
* பிரேரண தேஷ்பாண்டே
* புரோதிமா பேடி
* இராஜி நாராயண்
* ரேகா ராஜு
* ருக்மிணி தேவி அருண்டேல்
* சஞ்சுக்தா பனிகிரகி
* சரோஜா வைத்தியநாதன்
* சாசுவதி சென்
* சவிதா சாஸ்திரி
* சக்தி மோகன்
* சாரதா சீனிவாசன்
* சர்மிளா பிஸ்வாஸ்
* சாசி சங்க்லா
* சோபனா சந்திரகுமார்
* சோபா நாயுடு
* ஷோவான நாராயண்
* சுமிதா இராஜன்
* சினேகா கபூர்
* சோனல் மான்சிங்
* ஸ்ரீலட்சுமி கோவர்தனன்
* சுதா சந்திரன்
* சுஜாதா மொஹாபத்ரா
* சுனந்தா நாயர்
* சுவாதி பீஸ்
* தனுசிறீ சங்கர்
* நோரா பதேகீ
* வசுந்தரா தொரைசாமி
* விபா தாதீச்
* விஜி பிரகாஷ்
* வைஜெயந்திமாலா
* யாமினி ரெட்டி
* ஷைலஜா மகாதேவன்

## மேற்கோள்கள்
 

பகுப்பு:இந்தியப் பெண் நடனக் கலைஞர்கள்
பகுப்பு:கலை தொடர்பான பட்டியல்கள்
சோனம் பிஷ்ட்

**சோனம் பிஷ்ட்** இந்தியாவின் உத்தரகாண்டைச் சேர்ந்தவரும், அழகிப்போட்டியில் வெற்றி பெற்று, யதார்த்த தொலைக்காட்சி நிகழ்ச்சிகளின் வழியே நடிகையானவருமாவார்.

இந்தியாவின் உத்தரகண்ட் மாநிலத்தின் தலைநகரமான, டேராடூனைச் சேர்ந்த இவர் கேந்திரிய வித்யாலயா ஹதிபர்கலாவில் பள்ளிக்கல்வியை முடித்துள்ளார். 2013 ஆம் ஆண்டு நடைபெற்ற மிஸ் உத்தரகாண்ட் போட்டியில் இரண்டாம் இடத்தைப் பிடித்துள்ளார். மேலும் 2014 ஆம் ஆண்டு நடைபெற்ற மிஸ் இந்தியா போட்டியில் பங்கேற்றுள்ளார்.

அதே ஆண்டில், அவர் *இந்தியாவின் சிறந்த சினிஸ்டார்ஸ் கி கோஜ் என்ற* யதார்த்த தொலைக்காட்சி நிகழ்ச்சியின் மூன்றாவது பாகத்தில் பங்கேற்று, போட்டியிட்டுள்ளார்..

2015 ஆம் ஆண்டில், அவர் ஜீ டிவியின் *லஜ்வந்தி*  என்ற தொலைக்காட்சித் தொடரில் முக்கியக் கதாபாத்திரத்தில் நடிகையாக நடிக்கத் தொடங்கினார். தற்போது ஸ்டார் ப்ளஸின் சோப் ஓபரா *[[சுஹாசினி (தொலைக்காட்சித் தொடர்)|சுஹானி சி ஏக் லட்கியில்]]* நாயகன் யுவராஜின் இரண்டாவது மனைவியாக எதிர்மறை கதாபாத்திரத்தில் நடித்து வருகிறார்

## தொலைக்காட்சி

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பூஜா ஜோசி

**பூஜா ஜோசி** (*Puja Joshi*)(பிறப்பு-28 சூன் 1992) என்பவர் இந்தியத் தொலைக்காட்சி நடிகை ஆவார். இவர் கலர்ஸ் குசராத்தி  தொலைக்காட்சியில் ஒளிபரப்பப்பட்ட குடும்ப நகைச்சுவை தொடரான சேயில் சாரு சாசுதிரி என்ற வேடத்தில் நடித்தற்காக நன்கு அறியப்படுகிறார். *குங்கும் நா பக்லா பத்யா* என்ற *கலர்ஸ் குஜராத்தி* அலைவரிசை தொடர் நிகழ்ச்சியில் குங்குமமாக நடித்ததற்காக ஜோசி மிகவும் பிரபலமானவர்.

பூஜா, ஸ்டார் பாரதில் கால் பைரவ் ரஹஸ்யா, சேனல் விஇன் *தி பட்டி ப்ராஜெக்ட்* போன்ற பல இந்தி தொலைக்காட்சி நிகழ்ச்சிகளையும், மானவ் கோஹில், கார்கி பட்டேல் போன்ற தொலைக்காட்சி நட்சத்திரங்களுடன் இணைந்து நடித்துள்ளார். சோனி பல் மற்றும் *ஸ்டார் மூவிஸ்* இந்தியாவின் விளம்பரத்திலும் இவர் இடம்பெற்றுள்ளார்.

## ஆரம்ப வாழ்க்கை மற்றும் கல்வி
பூஜா ஜோசி மும்பையில் பிறந்து வளர்ந்தவர். இவர் பாதுகாப்புப் படையில் பணியாற்றியவர்களின் பின்னணியினை கொண்ட குடும்பத்திலிருந்து வந்தவர். இவரின் தந்தை இந்திய வான்படையில் பணியாற்றினார். மும்பை மிதிபாய் கல்லூரியில் உயிர்த்தொழில்நுட்பவியல் பட்டப்படிப்பை முடித்துள்ளார் பூஜா.

## தொலைக்காட்சி

## திரைப்படவியல்

### வலைத் தொடர்

## இசை கானொளி

## விருதுகள் மற்றும் பரிந்துரைகள்
விருதுகள் மற்றும் பரிந்துரைகளில் பின்வருவன அடங்கும்:

## மேற்கோள்கள்

பகுப்பு:1992 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
சிறீ இலட்சுமி

**சிறீ இலட்சுமி** (*Sri Lakshmi* ) என்பவர் தெலுங்கு திரைப்படங்களில் நகைச்சுவை பாத்திரங்களுக்குப் பெயர் பெற்ற இந்திய நடிகை ஆவார். இவர் தமிழ்ப் படங்களிலும் நடித்துள்ளார். இவர் 500 படங்களுக்கு மேல் நடித்துள்ளார். இதன் பின்னர் தனது கவனத்தைத் தொலைக்காட்சி தொடர்களில் திருப்பினார். சிறந்த பெண் நகைச்சுவை நடிகருக்கான நான்கு நந்தி விருதுகளை இலட்சுமி பெற்றுள்ளார்.

## ஆரம்ப கால வாழ்க்கை
இலட்சுமி ஆந்திரப் பிர்தாசத்தின் கிழக்கு கோதாவரி மாவட்டத்தில் உள்ள ராஜமுந்திரி தெலுங்கு குடும்பத்தில் சென்னையில் பிறந்து வளர்ந்தார். இவரின் தந்தை அமர்நாத் மற்றும் சகோதரர் ராஜேஷ் நடிகர்கள் ஆவார். ராஜேஷின் மகள் நடிகை ஐஸ்வர்யா ஆவார்.

## தொழில்
அனுபவம் வாய்ந்த தெலுங்கு நடிகர்/தயாரிப்பாளர்  அமர்நாத்தின் மகள் சிறீ இலட்சுமி. இவர் தனது தந்தைக்கு உடல் நலக்குறைவு ஏற்பட்டதையடுத்து, தனது குடும்பத்தை ஆதரிப்பதற்காகத் திரையுலகில் நுழைந்தார். ஆரம்பத்தில், இவர் சிறிய மற்றும் குறிப்பிடத்தக்கக் கதாபாத்திரங்களைச் செய்தார். நகைச்சுவை வேடங்களில் இவரின் திறமையினைக் கண்ட இயக்குநர் ஜான்டியாலா இவருக்கு *ரெண்டு ஜெல சீதாவில்* ஒரு சிறிய வேடத்தினை வழங்கினார். இது இவரது வாழ்க்கையை மாற்றியது. தெலுங்கு திரையுலகில் பிரபல இயக்குநர் ஜண்ட்யாலாவின் நகைச்சுவை படங்களில் நடித்தார். இவர் கே. விசுவநாத்தின் படங்களில் நகைச்சுவை வேடங்களிலும் நடித்துள்ளார். தமிழ், கன்னடம் உள்ளிட்ட 500க்கும் மேற்பட்ட படங்களில் நடித்துள்ளார். பின்னர் தொலைக்காட்சி நாடகங்களுக்குத் திரும்பினார். இவர் பொதுவாக ஒரேமாதிரியான நகைச்சுவை வேடங்களில் நடித்து வருகின்றார்.

## மேற்கோள்கள்


பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
சீத்தாப்பழக் குடும்பம்

**சீத்தாப்பழக் குடும்பம்**   (*Annonaceae*) என்பது மரங்கள், புதர்கள், அல்லது அரிதாக மரமயவேறிகள்  கொண்ட பூக்கும் தாவரக் குடும்பமாகும். இது பொதுவாக **அன்னோனேசியே**  அல்லது **சோர்சாப் குடும்பம்** என்று அழைக்கப்படுகிறது. இதில் ஏற்றுக்கொள்ளப்பட்ட 108  பேரினங்கள் மற்றும் சுமார் 2400 அறியப்பட்ட இனங்கள்  கொண்டதாக  மாக்னோலியால்ஸில் உள்ள மிகப்பெரிய குடும்பமாக உள்ளது. இதில் பல பேரினங்கள்  குறிப்பாக *அனோனா*, *அனோனிடியம்*, *அசிமினா*, *ரோலினியா,* *உவேரியா* போன்றவை உண்ணத்தக்க பழங்கள் விளைவதாக உள்ளன. அதன் மாதிரி பேரினம் *அன்னோனா* ஆகும். இந்தக் குடும்பத்தைச் சேர்ந்த தாவரங்கள் வெப்பமண்டலத்தில் பெருமளவில் உள்ளன. மிதவெப்பமண்டலப் பகுதிகளில் சில இனங்கள் காணப்படுகின்றன. சுமார் 900 இனங்கள் நியோட்ரோபிகல் பிராந்தியத்திலும் 450 ஆப்ரோட்ரோபிகல் பிராந்தியத்திலும், மீதமுள்ளவை இந்தோமாலயன் பிராந்தியத்திலும் காணப்படுகின்றன. பழத்துக்காகவும், வாசனைப் பொருள்களுக்காகவும், அழகுக்காகவும் சில வகைகள் பயிர் செய்யப்படுகின்றன.

## விளக்கம்
[thumb|295x295px| ''[முள்ளு சீதா'']]
இதன் இனங்கள் பெரும்பாலும் வெப்பமண்டலத்தில் காணப்படுகின்றன. சில நடுத்தர அட்சரேகை பகுதியில், இலையுதிர் அல்லது மாறாப் பசுமை இரட்டை விதையிலையுள்ள மரங்கள் மற்றும் புதர்கள், சில மரமயவேறிகளாக நறுமண பட்டை, இலைகள், பூக்கள் போன்றவற்றைக் கொண்டவையாக உள்ளன.

இக்குடும்பத் தாவரங்ளில் உள்ள இலைகள் மாறொழுங்கின, தனி, முழு வடிவின இலையடிச் செதிலில்லாதவை  பூக்கள் பெரும்பாலும் இரு பால் உள்ளவை. இதழ்கள் வட்டத்திற்கு மூன்றாக இருக்கும். புல்லி மூன்று. அல்லி பெரும்பாலும் ஆறு ; இரண்டு வட்டமாக அமைந்திருக்கும். இதழ்கள் சற்றுத் சற்றுத்தடித்தவை. பசுமை அல்லது பழுப்பு நிறமுள்ளவை. பகட்டாக இருப்பதில்லை. மகரந்தக் கேசரங்கள் பல. கேசரத் தாள் சிறியது. மகரந்தப் பையில் அறைகளைச் சேர்க்கும் இணைப்பு அறைகளுக்கு மேலே நீண்டு வளர்ந்திருக்கும். சூலகத்தில் பல சூலிலைகள் உண்டு.

## குறிப்புகள்

பகுப்பு:மருத்துவத் தாவரங்கள்
பகுப்பு:நீலகிரி உயிர்க்கோளக் காப்பகக் குடும்பங்கள்
ஜாய் கிரிசில்டா

**ஜாய் கிரிசில்டா**இந்தியாவின் தமிழ்நாட்டைச் சேர்ந்த ஆடை வடிவமைப்பாளரும், தமிழ்த்திரைப்பட துறையில் ஆடை சம்பந்தப்பட்ட சேவைகளை வழங்கி வரும் தொழிலதிபருமாவார். 2018 ம் ஆண்டில் இயக்குநர் ஜேஜே ஃப்ரெட்ரிக் என்பவரை மணந்துள்ளார்

## தொழில்
ஜாய், தனது ஆரம்ப வாழ்க்கையை விஜய் தொலைக்காட்சியில் பயிற்சிபெறும்  உதவி இயக்குநராக ஆரம்பித்துள்ளார். 2014 ம் ஆண்டில் அவரது சொந்த தயாரிப்புகளை  "சிக்னேச்சர்" என்ற இந்திய ஆடை வடிவமைப்பு அடையாளத்துடன் வழங்கத்தொடங்கினார். 2015 ம் ஆண்டில் வெளியான ராஜதந்திரம் என்ற தமிழ் படத்தில் ஆடை வடிவமைப்பாளராக முதன்முதலாக அறிமுகமாயுள்ளார். *[[ஜில்லா (திரைப்படம்)|ஜில்லா]]* படத்துக்கான ஆடைகளை வடிவமைத்ததற்காக அவர் மிகவும் பிரபலமானார்.

## திரைப்படவியல்
* *[[ஜில்லா (திரைப்படம்)|ஜில்லா]]* (2014)
* *[[ராஜதந்திரம் (2015 திரைப்படம்)|ராஜதந்திரம்]]* (2015)
* *[[டார்லிங் (திரைப்படம்)|டார்லிங்]]* (2015)
* *[[றெக்க (திரைப்படம்)|ரெக்கா]]* (2016)
* *[[மிருதன் (திரைப்படம்)|மிருதன்]]* (2016)
* *[[வேலைன்னு வந்துட்டா வெள்ளக்காரன்|வேலைனு வந்துட்டா வெள்ளைக்காரன்]]* (2016)
* *[[ஹரஹர மஹாதேவகி|ஹர ஹர மஹாதேவகி]]* (2017)
* *[[வேலைக்காரன் (2017 திரைப்படம்)|வேலைக்காரன்]]* (2017)
* *[[புரூஸ் லீ (2017 திரைப்படம்)|புரூஸ் லீ]]* (2017)
* *[[சிலுக்குவார்ப்பட்டி சிங்கம்|சிலுக்குவருபட்டி சிங்கம்]]* (2018)
* *[[உள்குத்து]]* (2017)
* *[[எனக்கு இன்னொரு பெயர் இருக்கு (திரைப்படம்)|எனக்கு இன்னொரு பேர் இருக்கு]]* (2016)
* *[[கதாநாயகன் (2017 திரைப்படம்)|கதா நாயகன்]]* (2017)
* *[[ரிச்சி (திரைப்படம்)|ரிச்சி]]* (2016)
* *[[கணிதன் (திரைப்படம்)|கனிதன்]]* (2016)

## மேற்கோள்கள்

பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:வாழும் மக்கள்
பகுப்பு:Articles with hCards
ரேவா (இசையமைப்பாளர்)

இந்தியாவின் கேரளாவிலுள்ள பாலக்காட்டை பூர்வீகமாக கொண்ட **ரேவா**, பல வருடங்களாக இசையமைப்பாளராக இருந்து வருகிறார். கல்லூரி நாட்களில் இருந்தே, விளம்பரங்கள், இசை தொகுப்புகள் என்று பரபரப்பாக இருந்த ரேவா, 2021 ம் ஆண்டு நடிகர் விஜய் சேதுபதி நடித்து வெளியான தமிழ் திரைப்படமான *[[முகிழ்]]*   மூலமாக திரையுலகில் இசையமைப்பாளராக தன் பணியை ஆரம்பித்துள்ளார். 2023 ம் ஆண்டு ஜீ5 இணையதளத்தில் வெளிவந்து வெற்றிகரமாக பேசப்பட்ட வலைத் தொடரான, *[[அயலி|அயலியில்]]* இவரது இசையமைப்பிற்காக பேசப்பட்டுள்ளார். ஷிவ் மோஹா இயக்கிய *ஆசை* படத்தின் இசையமைப்பாளராக தற்போது பணிபுரிந்து வருகிறார்.

## தொழில்
பாலக்காடு கல்பாத்தியில் இசைக் குடும்பத்தில் பிறந்துள்ள இவரின் தாயார் சாரதாம்பாள் மற்றும் தகப்பன் விஸ்வநாதன் என்பவர்கள். இவரின் தாத்தாவின் பெயர் ஆர்.சேஷமணி என்பதாகும். ஊமையாக இருந்தாலும் அகில இந்திய வானொலியில் ஏ கிரேடு கலைஞராக இருந்த இவரின் மூலமே ரேவாக்கு இசை அறிமுகமாகியுள்ளது. சிறுவயதில் இருந்தே வயலின் இசைக்கவும், பாடல்கள் பாடவும் தொடங்கியுள்ளஇவர் பன்னிரண்டு ஆண்டுகள் கர்நாடக இசையை முறைப்படி கற்றுள்ளார், உடையலங்கார தொழில்நுட்ப படிப்பை படிப்பதற்காக சென்னையில் உள்ள  தேசிய உடையலங்கார தொழில்நுட்பக் கல்லூரியில் படிக்க வந்த இவர், சென்னையில் அவரது மாமா, ராமநாதனின் ஸ்வரலயா என்ற இசைப்பள்ளியிலும் , நட பிந்து என்ற இசைக் கூடத்திலும் பல்வேறு நிகழ்ச்சிகளில் கலந்து கொண்டுள்ளார். 2014 ம் ஆண்டிலிருந்து,  விளம்பரம் மற்றும் பொழுதுபோக்கு ஊடகங்களில் இவரது இசை வாழ்க்கையைத் தொடங்கியுள்ளார். விளம்பரங்கள், பைலட் திரைப்படங்கள், ஆவணப்படங்கள், வீடியோ பாடல்கள், தொலைக்காட்சி தொடர்கள் மற்றும் சில விளம்பரங்கள் மற்றும் வீடியோ பாடல்களுக்கான பாடல் வரிகளுக்கு இசையமைத்துள்ளார். 2019 ம் ஆண்டிலேயே மலையாளம் மற்றும் மராத்தி திரைப்படங்களில் இசையமைப்பாளராக அறிமுகம் ஆகியிருந்தாலும்,  தமிழில் 2021 ம் ஆண்டு வெளியான முகிழ் திரைப்படமே அறிமுகமாகும்.

## இசைத்தொகுப்புகளின் பட்டியல்

## மேற்கோள்கள்

பகுப்பு:Short description matches Wikidata
பகுப்பு:Articles with hCards
பகுப்பு:தமிழிசைக் கலைஞர்கள்
பகுப்பு:இசையமைப்பாளர்கள்
2022-2023 பாகிஸ்தான் பொருளாதார நெருக்கடி

**2022-2023 பாகிஸ்தான் பொருளாதார நெருக்கடி** என்பது பாகிஸ்தானில் நடந்து வரும் பொருளாதார நெருக்கடியாகும். இது பல மாதங்களாக கடுமையான பொருளாதார சவால்களை ஏற்படுத்தியுள்ளது. இதன் காரணமாக உணவு, எரிவாயு மற்றும் எண்ணெய் விலைகள் உயர்ந்துள்ளது.

அரசியல் நெருக்கடிகள் மற்றும் கடந்த அரசாங்கத்தை அகற்றியதன் மூலம் மோசமான அரசியல் சூழலுக்கு வழிவகுத்தது. உக்ரைன் போர் உலகளவில் எரிபொருள் விலையை உயர்த்தியுள்ளது. பல ஆண்டுகளாக பாகிஸ்தான் வாங்கிய அதிகப்படியான வெளிநாட்டுக் கடன்கள் இயல்புநிலையின் அச்சத்தை உயர்த்தியது. இதனால் நாணயம் வீழ்ச்சியடைந்து இறக்குமதிகள் ஒப்பீட்டளவில் விலை உயர்ந்தது. சூன் 2022 இல், பணவீக்கம் எப்போதும் இல்லாத அளவுக்கு உயர்ந்ததுடன் உணவுப் பொருட்களின் விலையும் உயர்ந்தது.

மோசமான நிர்வாகத்தின் காரணமாக, குறைந்த மற்றும் நடுத்தர வருமானமுள்ள வளரும் நாடுகளுடன் ஒப்பிடுகையில் தனிநபர் உற்பத்தித்திறன் குறைவாக இருப்பதால், செலுத்தும் சமநிலைக்கு நெருக்கடி ஏற்பட்டுள்ளது. இதன் மூலம் அந்த நாடு நுகரும் இறக்குமதிகளுக்கு நிதியளிக்க போதுமான அந்நியச் செலாவணியை ஈட்ட முடியவில்லை.  
## பின்னணி

இந்திய மூலோபாய விவகார நிபுணர் சுஷாந்த் சரீனின் கூற்றுப்படி, கடந்த 25 ஆண்டு காலப்பகுதியில் பாகிஸ்தான் ஒவ்வொரு ஐந்து வருடங்களில் தனது வெளிநாட்டுக் கடனை இரட்டிப்பாக்கியுள்ளது. அதிபர் பெர்வேஸ் முஷாரஃப்  ஆட்சியின் தொடக்கத்தில் இருந்த வெளிநாட்டுக் கடன் ரூபாய் 3.06 டிரில்லியன் ஆகும். 2022 இல் இம்ரான் கான் அரசாங்கத்தின் முடிவில் கடன் ரூபாய் 6.25 டிரில்லியன் ஆகும். வெளிநாட்டுக் கடன் ஆண்டுக்கு 14 சதவிகிதம் வளர்ந்தாலும், மொத்த உள்நாட்டு உற்பத்தியானது, ஆண்டுக்கு சராசரியாக 3 சதவிகிதம் மட்டுமே வளர்ந்து வருகிறது. இதனால் தாங்க முடியாத அளவிற்கு வெளிநாட்டுக் கடன் சுமை ஏற்பட்டுள்ளது. 2022-23 நிதியாண்டில், கடன் சுமை ரூபாய் 5.2 டிரில்லியன் ஆகும். இது பாகிஸ்தான் மத்திய அரசின் வருவாயையும் தாண்டியது.

பாக்கிஸ்தானின் பொருளாதார நெருக்கடியானது 2022ல் பிரதமர் டிரில்லியன்புக்கும், அவரது முன்னோடி இம்ரான் கானுக்கும் இடையிலான அரசியல் மோதலின் மையமாக இருந்தது. இது ஏப்ரல் 2022ல்  இம்ரான் கானை பிரதம அமைச்சர் பதவியிலிருந்து வெளியேற வழிவகுத்தது. தவறான பொருளாதார நிர்வாகம் மற்றும் நாட்டின் வெளியுறவுக் கொள்கை தவறாகக் கையாள்வதாக செபாஷ் செரீப் குற்றம் சாட்டினார். 2019ம் ஆண்டில் இம்ரான் கான் அனைத்துலக நாணய நிதியத்துடன் ஒரு ஒப்பந்தம் செய்ய முயன்றார். மேலும் பணவீக்கத்தை குறைக்க பல விதிமுறைகள் மற்றும் நிபந்தனைகளுக்கு உடன்பட்டார். இருப்பினும் இம்ரான் கான் அரசு அனைத்துலக நாணய நிதியத்தின் கடனைப் பெறத் தவறிவிட்டார். மேலும் இராணுவச் செலவைக் குறைத்துக் கொள்ள மறுத்தது.
## இதனையும் காண்க
* இலங்கைப் பொருளாதார நெருக்கடி (2019–2024)

## மேற்கோள்கள்

## வெளி இணைப்புகள்
* பதற வைக்கும் பாகிஸ்தான் பொருளாதாரம்: மீள்வதற்கு என்ன வழி?
பகுப்பு:பாக்கித்தானிய பொருளாதாரம்
ஆன் ஸ்காட் (பிரித்தானிய எழுத்தாளர்)

**ஆன் ஸ்காட்** (பிறப்பு 1950) ஒரு பிரித்தானிய பெண்ணிய எழுத்தாளர் ஆவார். இவர்,  லண்டனில் ஒரு அமெரிக்க தந்தைக்கும்  பிரித்தானிய தாய்க்கும் மகளாகப் பிறந்தார்.

## கல்வி மற்றும் தொழில்
இவர் கேம்பிரிட்ஜில் உள்ள கிர்டன் கல்லூரியில் படித்தார் மற்றும் ஷ்ரைனரில் பணிபுரிவதற்கு முன்பு *ஸ்பேர் ரிப்*  பத்திரிகையின் செய்தி ஆசிரியராக இருந்தார். பின்னர் இவர் லண்டன் பல்கலைக்கழகத்தில் மனோ பகுப்பாய்வு கற்பித்தார். மேலும் *பெண்ணிய விமர்சனம்* மற்றும் *வரலாற்றுப் பட்டறை இதழில்* வெளியிட்டார். இவர் ரூத் பர்ஸ்டுடன் பணிபுரிந்தார், அவருடன் இணைந்து 1980 ஆம் ஆண்டு ஆலிவ் ரைனர் பற்றிய புத்தகத்தை *ஆலிவ் 
கிரினர் என்ற தலைப்பில் எழுதினார். இது, டியூட்ச் பதிப்பகத்தின் மூலமாக*  வெளியிடப்பட்டது. (Deutsch, )

இவர் 1989 இல் அமெரிக்காவிற்குச் செல்லும் வரை பிரீ அசோசியேஷன் புக்ஸ் என்ற நிறுவனத்தில் பணியாற்றினார்.

## சான்றுகள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:பிரித்தானிய அறிபுனை எழுத்தாளர்கள்
இகாரியா

**இகாரியா தீவு** (**Icaria**, also spelled **Ikaria**) (), உலகில் அதிக வாழ்நாளைக் கொண்ட மனிதர்கள் வாழும் நீல மண்டலத்தில் உள்ளது. இது கிரேக்க நாட்டிற்குச் சொந்தமான இத்தீவு ஏஜியன் கடலின் வடக்கில் உள்ளது. இத்தீவு இகாரியா நகராட்சியால் நிர்வகிக்கப்படுகிறது. நீல மண்டலத்தில் அமந்த இகாரியா மக்களின் சராசரி வயது 100 ஆகும். இத்தீவில்  100 வயதிற்கு மேல் வாழ்பவர்கள் அதிகம்.

## புவியியல்
 

வடக்கு ஏஜியன் கடலில் உள்ள இகாரியா தீவு  கொண்டது. in இதன் கடற்கரை  கொண்டது. இதன் மக்கள் தொகை   8,312 ஆகும். இத்தீவு  உயரம் கொண்ட மலைப்பாங்கான பகுதிகளில் அமைந்துள்ளது. இகாரியா தீவு சிவப்பு ஒயின் தயாரிப்புக்கு பெயர் பெற்றது.

## இதனையும் காண்க
* நீல மண்டலம்
## மேற்கோள்கள்

## வெளி இணைப்புகள்

* "The Island Where People Forget to Die" by Dan Buettner, *[[The New York Times]]*, October 24, 2012

பகுப்பு:கிரேக்கத்தின் புவியியல்
பகுப்பு:மனித மேம்பாட்டுச் சுட்டெண்
பகுப்பு:மனித வளர்ச்சியியல்
அர்ச்சனா பார்கவா

**அர்ச்சனா பார்கவா** (*Archana Bhargava*) யுனைடெட் பாங்க் ஆஃப் இந்தியாவின் தலைமை நிர்வாக இயக்குநராக இருந்துள்ளார்.

அர்ச்சனா பார்கவா, 2011 ம் ஆண்டில் இந்திய பொதுத்துறை வங்கியான, கனரா வங்கியின் நிர்வாக இயக்குநராகவும், 2013ம் ஆண்டில்  யுனைடெட் வங்கியின்  தலைவர் மற்றும் தலைமை நிர்வாக இயக்குநராகவும் இருந்தார்.ஊழல் குற்றச்சாட்டில் சிக்கி விருப்ப ஓய்வு பெற்றுள்ள இவர், தற்போது மத்திய அரசின் புலனாய்வு நிறுவனத்தினால் விசாரிக்கப்பட்டு வருகிறார். அவருக்கு எதிரான வழக்குகள் இன்னமும் நீதிமன்றத்தில் உள்ளது..
## வரலாறு
டெல்லி பல்கலைக்கழகத்தில் உள்ள பெண்களுக்கான கல்லூரியாக மிராண்டா ஹவுஸில், உயிர்வேதியியல் படிப்பில் தங்கப் பதக்கம் வென்ற முதுகலைப் பட்டதாரியான பார்கவா, பஞ்சாப் நேஷனல் வங்கியில் மேலாண்மைப் பயிற்சியாளராக 1977 இல் சேர்ந்து, தனது வங்கிப்பணியைத் தொடங்கியுள்ளார். அங்கேயே, பெரிய நிறுவனக் கடன், முன்னுரிமை துறை, திட்டமிடல் மற்றும் மேம்பாடு மற்றும் நிதி உள்ளடக்கம் போன்ற பல்வேறு துறைகளின் முக்கியப் பொறுப்புகளில் பணியாற்றியுள்ளார்.

ஏப்ரல் 2011 ம் ஆண்டில், கனரா வங்கியின் நிர்வாக இயக்குநரான பார்கவா, அவ்வங்கியின் சர்வதேச வங்கியியல், பெரிய நிறுவனக் கடன், முன்னுரிமைத் துறை, இடர் மேலாண்மை, ஆய்வு மற்றும் தணிக்கை, பொது நிர்வாகம் மற்றும் நிதி மேலாண்மை  போன்ற பல்வேறு துறைகளுக்கும் வெவ்வேறு காலகட்டங்களில் தலைமை தாங்கியுள்ளார். மேலும் கனரா வங்கியின் ஒன்பது துணை நிறுவனங்களையும் அவர் மேற்பார்வையிட்டு வந்துள்ளார்.

யுனைடெட் பேங்க் ஆப் இந்தியாவில் அவர் பொறுப்பேற்ற முதல் காலாண்டில், வங்கியின் நிகர லாபம் முந்தைய ஆண்டை விட 74 சதவீதம் குறைந்தது மேலும்  அடுத்த இரண்டு காலாண்டுகளில், இவரது தலைமையில் அந்த வங்கி முறையே ரூ.489.5 கோடி மற்றும் ரூ.1,238 கோடி நிகர இழப்பைச் சந்தித்தது. அதனடிப்படையில் விசாரணை தொடங்கப்பட்டு பதவியில் இருந்து விருப்ப ஓய்வு பெற்றுள்ளார்.
## மேற்கோள்கள்

பகுப்பு:வாழும் மக்கள்
பகுப்பு:இந்திய வங்கியாளர்கள்
பகுப்பு:இந்தியப் பெண் வங்கியாளர்கள்
குனு லீமா

**குனு லீமா** அல்லது **குனுரெய்மா** என்பது மெய்தி புராணங்கள் மற்றும் மதத்தில் உள்ள புறாக்கள் மற்றும் புறாக்களின் தெய்வம் ஆகும். அவர் இங்கனு லீமா மற்றும் சாபி லீமா தெய்வங்களின் சகோதரியாவார். மூன்று சகோதரிகளும் ஒரே மனிதனை மணந்ததாகப் புராணங்கள் கூறுகின்றன.     

## சொற்பிறப்பியல்
மெய்டேயின் பெண் இயற்பெயர் "குனு லீமா" இரு கூறு வார்த்தைகளால் ஆனது. மெய்டேயில், "குனு" என்றால் புறா .  "லீமா"என்ற சொல் மேலும் *லீ*  மற்றும் *மா* ஆகிய இரண்டு கூறு வார்த்தைகளால் ஆனது. "லீ"  என்றால் நிலம் அல்லது பூமி . "மா"  என்றால் தாய்.  *"லீமா"*  என்பதை "நில தாய்" அல்லது "தாய் பூமி" என்று மொழிபெயர்க்கலாம். ஆனால் பொதுவான சூழலில், "லீமா" என்பது ராணி அல்லது எஜமானி அல்லது பெண்மணி என்று பொருள்படும். 

## விளக்கம்
குனு லீமா அனைத்து புறாக்களின் ஆட்சியாளராக விவரிக்கப்படுகிறார். எந்த நேரத்திலும், அவர் விரும்பும் இடத்திற்கு எல்லா புறாக்களையும் வரவழைக்கலாம். அவர் வானக் கடவுளான சலைலெனின் (சோரரென்) மகள்களில் ஒருவர் ஆவார்.  

## மேலும் பார்க்க

* இங்கலீமா, மெய்டேய் மீனின் தெய்வம்
*இங்கனு லீமா

## மேற்கோள்கள்

## நூல் பட்டியல்

* மணிப்பூரி கலாச்சாரத்தின் பார்வை - டாக்டர் யும்லெம்பம் கோபி தேவி
* மணிப்பூரின் வரலாறு: ஒரு ஆரம்ப காலம் - வஹெங்பாம் இபோஹல் சிங் · 1986

## வெளி இணைப்புகள்

* 
பகுப்பு:மெய்டேய் கடவுள்கள்
பகுப்பு:பெண் தெய்வங்கள்
பகுப்பு:மணிப்பூர்
பகுப்பு:கடவுள்கள்
லூயிஸ் லாம்பியர்

**லூயிஸ் லாம்பியர் (Louise Lamphere)**  (பிறப்பு 1940  ) ஒரு அமெரிக்க மானுடவியலாளர் ஆவார். இவர் 2001 முதல் நியூ மெக்சிகோ பல்கலைக்கழகத்தில் மானுடவியல் பேராசிரியராக உள்ளார். அவர் 1976-1979 வரை  ஆசிரிய உறுப்பினராகவும் பின்னர் 1986-2009 வரை  பேராசிரியராகப் பணியாற்றினார்.

லாம்பியர் 1999 முதல் 2001 வரை அமெரிக்க மானுடவியல் சங்கத்தின் தலைவராகப். பணியாற்றினார்

## தொழில்
லாம்பியர் 1962 மற்றும் 1966 ஆம் ஆண்டுகளில் ஸ்டான்போர்ட் பல்கலைக்கழகத்தில் தனது இளங்கலை மற்றும் முதுகலை பட்டப் படிப்பையும், 1968 இல் ஹார்வர்ட் பல்கலைக்கழகத்தில் தனது முனைவர் பட்டத்தையும் பெற்றார்.  நவாஜோ மக்கள் மற்றும் அவர்களின் மருத்துவ நடைமுறைகள்,  தொழில்மயமாக்கல்,   நகர்ப்புற மானுடவியல் போன்ற பல்வேறு தலைப்புகளில் இவர் தனது கருத்துகளை விரிவாக வெளியிட்டார்; ஆயினும்கூட, இவர் பெண்ணிய மானுடவியல் மற்றும் பாலினப் பிரச்சினைகள் குறித்த  பணிக்காக மிகவும் பிரபலமானவராக அறியப்படுகிறார்.   &#x5D;

1977 ஆம் ஆண்டில், லாம்பியர் பத்திரிகை சுதந்திரத்திற்கான மகளிர் நிறுவனத்தின் கூட்டாளியானார்.

*பெண், கலாச்சாரம் மற்றும் சமூகம் பத்திரிகையின் ஆசிரியர்*  மைக்கேல் ஜிம்பாலிஸ்ட் ரோசல்டோவுடன் இணை ஆசிரியராக லாம்பியர் இருந்தார், இது பாலினம் மற்றும் பெண்களின் நிலை பற்றிய மானுடவியல் ஆய்வு குறித்து வெளியான முதல் இதழாகும்.

1970 களில், பிரவுன் பல்கலைக்கழகத்தில் பணிக்கால நிர்ணயம் மறுக்கப்பட்ட பிறகு, பாலின பாகுபாட்டிற்காக அப் பல்கலைக்கழகத்துக்கு எதிராக வழக்குத் தொடுத்தார். அவ்வழக்கில், இவர் நீதிமன்றத்திற்கு வெளியே நடந்த உடன்பாட்டில் வென்றார். இவரது வெற்றி மற்றவர்களின் எதிர்கால வழக்குகளுக்கு ஒரு மாதிரியாக அமைந்தது. 2015 ஆம் ஆண்டில், பிரவுன் வழக்கு மற்றும் அதன் தீர்வின் முக்கியமான தாக்கத்தை ஆராயும் தொடர் நிகழ்வுகளை (ஒரு சிம்போசியம் உட்பட) அறிவித்தார்.

2005 ஆம் ஆண்டில், நியூ மெக்சிகோவில் மருத்துவ உதவி மேலாண்மையின் தாக்கத்தை ஆய்வு செய்த ஒரு இனவரைவியல் குழுவை லாம்பியர் மேற்பார்வையிட்டார். இந்தக் குழு அவர்களின் கட்டுரைகளை மருத்துவ மானுடவியல் காலாண்டு இதழின் சிறப்பு இதழில் வெளியிட்டது.  இதழில் வெளியான இவரது அறிமுக உரையில், சுகாதாரப் பாதுகாப்பு மையங்கள், அவசர அறைகள் மற்றும் சிறு மருத்துவர்களின் அலுவலகங்களில் பணிபுரியும் பெண் தொழிலாளர்கள் மீது அதிகாரத்துவமயமாக்கலின் தாக்கத்தை இவர் வலியுறுத்தினார்.

லாம்பியர் ஆகஸ்ட் 5, 2017 அன்று மேம்பட்ட ஆராய்ச்சிக்கான பள்ளியின் உறுப்பினராகத் தேர்ந்தெடுக்கப்பட்டார்

## விருதுகள்
2013 ஆம் ஆண்டில், அமெரிக்க மானுடவியல் சங்கத்திலிருந்து மானுடவியலுக்கான முன்மாதிரியான சேவைக்கான ஃபிரான்ஸ் போவாஸ் விருது அவருக்கு வழங்கப்பட்டது.

மே 24, 2015 அன்று, பிரவுன் பல்கலைக்கழகம் லாம்பியருக்கு,  "அனைத்து ஆசிரியர்களுக்கும் சமத்துவம் மற்றும் நேர்மைக்காக நிற்பதில் தைரியம் மற்றும்  நகர்ப்புற மானுடவியல், சுகாதாரப் பாதுகாப்பு நடைமுறைகள் மற்றும் பாலினப் பிரச்சினைகளின் முன்மாதிரியான தேர்வுகள்" போன்றவற்றில் இவரது சேவையை பாராட்டி  கௌரவ டாக்டர் பட்டம் )வழங்கியது,

2017 ஆம் ஆண்டில், சொசைட்டி ஆஃப் அப்ளைடு ஆந்த்ரோபாலஜியால் அவருக்கு ப்ரோனிஸ்லாவ் மாலினோவ்ஸ்கி விருது வழங்கப்பட்டது.

## சான்றுகள்

பகுப்பு:வாழும் மக்கள்
பகுப்பு:1941 பிறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:அமெரிக்க மானிடவியலாளர்கள்
லூசி கோமிசார்

**லூசி கோமிசார் (Lucy Komisar)** நியூயார்க் நகரத்தை தளமாகக் கொண்ட புலனாய்வு பத்திரிகையாளர் மற்றும் நாடக விமர்சகர் ஆவார்.

லூசி கோமிசார் 1962 முதல் 1963 வரை மிசிசிப்பியின் ஜாக்சனில் உள்ள *மிசிசிப்பி ஃப்ரீ பிரஸ்ஸின்* ஆசிரியராக இருந்தார். இது, வாராந்திர சிவில் உரிமைகள் இயக்கம் தொடர்புடைய அரசியல் மற்றும் தொழிலாளர் பிரச்சினைகளை வெளியிட்டது. மிசிசிப்பியில் உள்ள கறுப்பின மக்களால் முக்கியமாக வாசிக்கப்பட்டது. செய்தித்தாள்கள் மற்றும் இவரது பிற சிவில் உரிமைகள் ஆவணங்கள் தெற்கு மிசிசிப்பி பல்கலைக்கழகத்தில், ஹாட்டிஸ்பர்க்கில் காப்பகப்படுத்தப்பட்டுள்ளன.

## தொழில்
கோமிசார் 1970 முதல் 1971 வரை பெண்களுக்கான தேசிய அமைப்பின் தேசிய துணைத் தலைவராக இருந்தார், மேலும் அமெரிக்க அரசாங்கத்தின்  மத்திய ஒப்பந்ததாரர் மற்றும் கேபிள் டிவி உறுதியான செயல் விதிகளை பெண்களுக்கு நீட்டிப்பதில், சட்டமன்ற உறுப்பினர் ஆன் லண்டன் ஸ்காட் உடன் வெற்றி பெற்றார். வரலாற்றாசிரியர் ராபர்ட் ஓ. செல்ஃப்பின் கருத்துப்படி, கோமிசார் 1970 இல் பெட்டி ஃப்ரீடனுடன் இணைந்து, லெஸ்பியன் பெண்ணியவாதிகள் பெண்களுக்கான தேசிய அமைப்பைக் குறிப்பாக நியூயார்க் நகரக் கிளையைக் கைப்பற்ற அச்சுறுத்துவதாகக் குற்றம் சாட்டினார். இந்தச் செயல், கிளை ஊழியர்களைப் பணிநீக்கம் செய்ய வழிவகுத்தது. இதன் விளைவாக டிசம்பர் 1970 இல் நடந்த பத்திரிகையாளர் சந்திப்பில் இதர பெண்ணியவாதிகளும் லெஸ்பியன் பெண்ணியவாதிகளுக்கு தங்கள் ஆதரவை அறிவித்தனர்.

ஆகஸ்ட் 10, 1970 இல் நியூ யார்க் நகரத்தில் உள்ள ஆண்கள் மட்டுமே மதுவருந்தக்கூடிய மெக்சோர்லியின் மதுக்கடையில், தன்மீது பீர் குவளையைச் சிலர் வீசியதையும் பொருட்படுத்தாது துணிச்சலுடன் மது அருந்தினார். அவரது துணிச்சலான இச்செயலால் அவர், 1854 ஆம் ஆண்டு முதல் இல்லாத வழக்கமாக, அந்த மதுக்கடையில் துணையின்றி வந்து மது அருந்திய  முதல் பெண்ணானார்.

இவரது 'பெண்களுக்கான தேசிய அமைப்பின்' ஆவணங்கள் ஹார்வர்ட் பல்கலைக்கழகத்தில் உள்ள ஷெல்சிங்கர் காப்பகத்தில் உள்ளன.

1977 ஆம் ஆண்டில், கோமிசார் பத்திரிகை சுதந்திரத்திற்கான மகளிர் நிறுவனத்தின் கூட்டாளியானார். இது, ஒரு அமெரிக்க இலாப நோக்கமற்ற வெளியீட்டு நிறுவனமாகும். பெண்களுக்கிடையேயான தொடர்பை அதிகரிக்கவும், பெண்களை அடிப்படையாகக் கொண்ட ஊடக வடிவங்களுடன் பொதுமக்களை இணைக்கவும் இந்த அமைப்பு செயல்படுகிறது.

பள்ளிகள், கல்லூரிகள், மருத்துவமனைகள், நிறுவனங்கள் மற்றும் பிற நிறுவனங்களுக்கு உணவு வழங்கும் முக்கிய நிறுவனமான சோடெக்ஸோவின் நடைமுறையை கோமிசார் அம்பலப்படுத்தினார். அந்நிறுவனம் அதன் வழங்குநர்களிடம் இருந்து இலஞ்சம் கோருவது மற்றும் பெறுவது பற்றிய இவரின் கட்டுரை மார்ச் 2009 இல் *இன் தீஸ் டைம்ஸ்" என்கிற பத்திரிகையில்  வெளிவந்தது.

2010 ஆம் ஆண்டில், கோமிசார் "ராஜ்யத்திற்கான சாவிகள்: மாநில கட்டுப்பாட்டாளர்கள் $7 பில்லியன் பொன்சி திட்டத்தை எவ்வாறு செயல்படுத்தினார்கள்" என்பதற்காக நடுத்தர மற்றும் சிறிய செய்தித்தாள்களுக்கான ஜெரால்ட் லோப் விருதைப் பெற்றார்.

மார்ச் 2023 இல், *நவல்னி* என்ற ஆவணப்படம் [[சிறந்த ஆவணப்படத்திற்கான அகாதமி விருது|சிறந்த ஆவணப்படத்திற்கான அகாடமி விருதை]] வென்ற பிறகு, கோமிசார் திரைப்படத்தை விமர்சித்து ஒரு கட்டுரை எழுதினார். இது [[செயற்கை அறிவுத்திறன்|செயற்கை நுண்ணறிவு]] உதவியாளர் ரைட்சோனிக் மூலம் ஓரளவு எழுதப்பட்டதாகக் காட்டப்பட்டது. . கட்டுரையானது, ரஷ்ய அரசின் ஆதரவுடன் பிரச்சாரத்தை ஊக்குவிக்கும் *தி கிரேசோன்'' என்ற விளிம்புச் செய்தி இணையதளத்திலும் வெளியிடப்பட்டது.

## சான்றுகள்

## வெளியிணைப்புகள்
* The Komisar Scoop

பகுப்பு:வாழும் மக்கள்
பகுப்பு:அமெரிக்க ஊடகவியலாளர்கள்
பகுப்பு:அமெரிக்கப் பெண்கள்